P6_TA(2006)0419
ELi ja Mercosuri vaheline assotsiatsioonileping
Euroopa Parlamendi resolutsioon Euroopa Liidu ja Mercosuri vaheliste majandus- ja kaubandus-
suhete kohta piirkondadevahelise assotsiatsioonilepingu sõlmimiseks (2006/2035(INI))
Euroopa Parlament,
—võttes arvesse oma 27. aprilli 2006. aasta resolutsiooni Euroopa Liidu ja Ladina-Ameerika tugevdatud
partnerluse kohta (1), oma 15. novembri 2001. aasta resolutsiooni ülemaailmse partnerluse ja ühise
strateegia kohta Euroopa Liidu ja Ladina-Ameerika vahelistes suhetes (2) ning oma 26. septembri
2002. aasta resolutsiooni Mercosuri kohta (3);
—võttes arvesse Ladina-Ameerika ja Kariibi mere riikide (LAC) ning Euroopa Liidu (EL) riigipeade ja
valitsusjuhtide neljal tippkohtumisel Rio de Janeiros (28. ja 29. juuni 1999), Madridis (17. ja 18. mai2002), Guadalajaras (28. ja 29. mai 2004) ja Viinis (11. −13. mai 2006) vastu võetud deklaratsioone;
—võttes arvesse 27. mail 2005. aastal Luksemburgis Rio Grupi ja Euroopa Liidu ministrite XII kohtumisel
vastu võetud Luksemburgi deklaratsiooni;
—võttes arvesse komisjoni strateegilist teatist nõukogule ja Euroopa Parlamendile “Tugevam partnerlus
Euroopa Liidu ja Ladina-Ameerika vahel ”(KOM(2005)0636), mis esitati, oodates Euroopa Liidu ning
Ladina-Ameerika ja Kariibi mere riikide (EL −LAC) IV tippkohtumist Viinis 11.-13. mail 2006;
—võttes arvesse 11.-13. mail 2006. aastal Viinis peetud ELi −LAC IV tippkohtumisel vastu võetud Viini
deklaratsiooni;
—võttes arvesse 14. −16. juunil 2005. aastal Limas peetud Euroopa Liidu –Ladina-Ameerika XVII parla-
mentidevahelise konverentsi lõppakti;
—võttes arvesse kodukorra artiklit 45;
—võttes arvesse rahvusvahelise kaubanduse komisjoni raportit ning arengukomisjoni arvamust
(A6-0302/2006),
A. arvestades, et tuntakse muret edusammude puudumise pärast praegustel läbirääkimistel assotsiatsiooni-
lepingu sõlmimiseks ELi ja Mercosuri vahel, nagu ka Maailma Kaubandusorganisatsiooni (WTO) Dohavooru läbirääkimistel;
B. arvestades, et EL ja Mercosur jagavad kindlat usku sellesse, et piirkondlik koostöö on nende rahvaste
majandus- ja sotsiaalse arengu nurgakivi, aga ka põhiline vahend demokraatia tugevdamiseks, vaesuse jaebavõrdsuse vähendamiseks ning mõlema piirkonna kaalu tugevdamiseks kogu maailmas;
C. arvestades, et EL ja Mercosur toetavad tugevalt mitmepoolset vaba ja õiglase kaubanduse süsteemi,
millega soodustatakse kaubavahetust ja antakse panus säästvasse arengusse ja globaliseerumise tõhusassejuhtimisse kõikide kasuks;
D. arvestades, et EL ja Mercosur on WTO Doha vooru peamised osalised ning mõlemad on toetanud
WTO ministrite konverentsil Hongkongis vastu võetud kohustust saavutada 2006. aastal edukaslahendus Dohas alustatud läbirääkimistele, võttes aluseks tulevikku vaatava ja tasakaalustatud tulemuseläbirääkimistega hõlmatud kõikide alade jaoks;
E. arvestades, et 10. juulil 2006 võttis standardite läbirääkimise töörühm vastu uue WTO läbipaistvus-
mehhanismi kõikide piirkondlike kaubanduslepete suhtes, et neil saaks rajaneda maailma kaubandus;
(1) Vastuvõetud tekstid, P6_TA(2006)0155.
(2) EÜT C 140 E, 13.6.2002, lk 569.
(3) ELT C 273 E, 14.11.2003, lk 293.C 308 E/182 ET 16.12.2006 Euroopa Liidu Teataja
Neljapäev, 12. oktoober 2006
F. arvestades, et ELi −Mercosuri assotsiatsioonilepingu sõlmimine on põhitegur edusammude saavutamiseks
eriliste kultuuriliste ja ajalooliste sidemete põhjal, koos ühise kohustusega edendada ja tugevdada ühiseidväärtusi nagu inimõiguste austamist, demokraatiat, sotsiaalset ja majanduslikku ühtekuuluvust, rahu jastabiilsust ELi −Ladina-Ameerika biregionaalse strateegilise partnerluse kaudu;
G. arvestades, et ELi ja Mercosuri vahelisi majandus- ja kaubandussuhteid assotsiatsioonilepingu kaudu
tugevdades ja täiustades, pidades kinni WTO mitmepoolse agenda põhimõtetest, võib jõuda kahe teine-teist täiendava protsessi vastastikuse tugevdamiseni;
H. arvestades, et Doha läbirääkimistevooru ja ELi −Mercosuri vabakaubanduspiirkonna suhtes eduka lahen-
duse saavutamine on hädavajalik turu tegelikuks avamiseks, mitmepoolsete standardite täiustamiseks jaseega majanduskasvu, arengu ja tööhõive soodustamiseks kogu maailmas, millega antakse tõhus panusarengumaade integreerimiseks maailmamajandusse;
I. arvestades, et ELi ja Mehhiko ning ELi ja T šiili vaheliste assotsiatsioonilepingute sõlmimine ja edukas
rakendamine tõmbab tähelepanu vabakaubanduspiirkondi hõlmavatel assotsiatsioonilepingutel põhine-vate ELi ja Ladina-Ameerika biregionaalsete suhete strateegilisele tähtsusele ning majanduslikule, poliiti-lisele ja sotsiaalsele huvile nende vastu;
J. arvestades, et vabakaubanduspiirkonna loomine Mercosuriga on kõige prioriteetsem eesmärk kontekstis,
mida tähistab uute kaubandushuvide ilmumine ennekõike Aasias;
K. arvestades, et erinevalt Põhja- ja Lõuna-Ameerika vabakaubanduspiirkonna (FTAA) loomiseks alustatud
läbirääkimistest teevad EL ja Mercosur ettepaneku moodustada ülemaailmne strateegiline assotsiatsioon,
milles ei piirduta ainult rangelt kaubanduslike aspektidega;
L. arvestades, et Venezuela eelseisev ühinemine Mercosuriga tähendab tulevase ELi ja Mercosuri vahelise
assotsiatsioonilepingu olulist muutumist eriti seoses energiaturuga;
M. arvestades, et ELi ja Mercosuri vahelise assotsiatsioonilepingu eduka sõlmimisega tuleb aidata kaasa
majanduskasvule ja vaesuse vähendamisele, pidades silmas seda, et saavutataks aastatuhande arenguees-märgid, eriti need, mis on seotud vaesuse vähendamisega, rikkuste ausa ja õiglase ümberjaotamisega,kvaliteetsetele töökohtadele rajatud stabiilse tööhõivega ja tõrjutud rühmade sotsiaalse hõlvamisega;
N. arvestades, et EL on Mercosuri peamine investeerimis- ja kaubanduspartner ning alates 2000. aastast on
kõnealuse kahe piirkonna vaheline kaubandus tasakaalustatud seisust järk-järgult kasvanud Mercosuri
plussjäägini 10 000 miljonit EURi 2004. aastal;
O. arvestades, et Mercosur saab praegu soodustusi ELi üldises soodustuste süsteemis madalama sisse-
tulekuga riikidele;
P. arvestades, et EL ja Mercosur peaksid kõnealuse assotsieerumise raamistikus ning laiemas, ülemaailmse
reguleerimise raamistikus kokku leppima selles, et kaubandus-, sotsiaal- ja keskkonnaküsimustes eden-datakse rahvusvahelisi ja mitmepoolseid standardeid;
Q. arvestades, et on soovitav ja vajalik hõlmata WTOs otsustusprotsessi kõik WTO liikmesriigid, eriti
G-20, milles osalevad Mercosuri liikmed, ja G-90,
1. rõhutab, et assotsiatsioonilepingu sõlmimine ELi ja Mercosuri vahel, millega luuakse maailma suurim
piirkondadevaheline vabakaubanduspiirkond, on ELi välissuhetes prioriteetne strateegiline eesmärk rahvus-vahelises kontekstis, mida iseloomustavad suurenenud vastastikune sõltuvus, majanduskasv, uute majandus-jõudude esilekerkimine ja kasvav arv riigipiiriüleseid globaalseid väljakutseid, sealhulgas julgeolek, maailmamajanduse reguleerimine, keskkond ja vaesuse vähendamine;16.12.2006 ET C 308 E/183 Euroopa Liidu Teataja
Neljapäev, 12. oktoober 2006
2. kinnitab veel kord, et ELil on vaja niipea kui võimalik sõlmida Mercosuriga täielik, ambitsioonikas ja
tasakaalustatud assotsiatsioonileping, mis on rajatud kolmele sambale: poliitiline ja institutsiooniline pea-tükk, millega tugevdatakse demokraatlikku dialoogi ja poliitilist koostööd, koostööteemaline peatükk, mil-lega edendatakse säästvat majandus- ja sotsiaalarengut, ning kaubanduspeatükk, millega luuakse arenenudvabakaubanduspiirkond laiahaardelise agendaga, mis hõlmab nii kaubavahetuse ja teenuskaubanduse vastas-tikust liberaliseerimist kui ka investeeringuid, riigihankeid, intellektuaalomandi õiguste kaitset, koostöödkonkurentsi valdkonnas ja kaubanduskaitse vahendeid, kaubanduse hõlbustamist ning siduvat vaidlustelahendamise mehhanismi;
3. avaldab kahetsust, et eespool nimetatud Viini tippkohtumisel ei õnnestunud saavutada ambitsioonikat
mandaati ELi ja Mercosuri vaheliste läbirääkimiste taasalustamiseks ja lõpuleviimiseks; rõhutab sellepärastvajadust julgustada kõiki osalisi hõlmavaid, tõhusaid ja läbipaistvaid läbirääkimisi; kutsub üles saavutamatugevamat poliitilist hoogu ja kohustuste võtmist kõige kõrgemal tasandil ning nägema ette kindlapiirilistajakava, mis võimaldaks läbirääkimised lõpule viia niipea kui võimalik;
4. on veendunud, et ELi ja Mercosuri vahelise assotsiatsioonilepingu sõlmimine kujutaks endast
olulist sammu Euroopa –Ladina-Ameerika globaalse piirkondadevahelise ruumi loomise suunas keskpikas
perspektiivis, milleks Euroopa Parlament tegi ettepaneku oma eespool nimetatud 27. aprilli 2006. aastaresolutsioonis;
5. juhib tähelepanu sellele, et kaubandus ja kogu agendat hõlmavad läbirääkimised arenenud vabakauban-
duspiirkonna suhtes on ka tõhus vahend majanduskasvu saavutamiseks ja tõhus viis kindlustada suuremvastastikune sõltuvus ja tihedam koostöö kõikidel tasanditel;
6. väljendab heameelt, et komisjon näeb oma eespool mainitud teatises, mis käsitleb tugevamat partner-
lust ELi ja Ladina-Ameerika vahel, piirkondlikku integratsiooni jätkuvalt kui prioriteetset mõõdetLadina-Ameerika arengu toetamisel; nõuab piirkondlike integreerumisprotsesside õõnestamise vältimise huvi-des tungivalt, et muudetud dialoogimehhanismid ei tohi kahjustada üldist nägemust piirkondlikust integrat-sioonist, eriti Mercosuri puhul;
7. rõhutab, et integratsiooniprotsessi tugevdamises võib olla tähtis roll eelseisva Mercosuri sotsiaal-
tippkohtumise –mis peetakse 2006. aasta detsembris ning mille sotsiaalprogrammi käsitlemises osalevad
kodanikuühiskonna eri rühmad –institutsionaliseerimisel; palub komisjonil toetada seda uut integratsiooni
algatust ja tugevdada tulevase assotsiatsioonilepingu sotsiaalset mõõdet;
EL huvid seoses Mercosuriga loodava vabakaubanduspiirkonnaga
8. tuletab meelde, et Mercosur on suure majandus- ja kaubanduskasvupotentsiaaliga piirkond, mis hõl-
mab 45% Ladina-Ameerika elanikkonnast ja kujutab endast selle kõige olulisemat turgu, mis moodustab45% sisemajanduse kogutoodangust; rõhutab sellepärast, et ELi −Mercosuri vabakaubanduspiirkonnaga, mis
oleks maailma suurim piirkondadevaheline vabakaubanduspiirkond, loodaks märkimisväärseid võimalusi äri-tegevuse ja majanduse kasvuks ning edendataks rahvusvahelist konkurentsivõimet mõlemal turul;
9. toonitab, et ELi −Mercosuri vabakaubanduspiirkond on ülimalt tähtis seoses ELi juhtiva rolliga
Mercosuri suurima kaubandus- ja investeerimispartnerina ning mandritevahelise integratsiooni tugevdami-sega, ning toonitab sellepärast, et kõnealune vabakaubanduspiirkond tuleb luua, arvestades FTAAs väljapakutud kogu mandrit hõlmava integratsiooni võimalust; juhib tähelepanu sellele, et FTAA algatus kauban-duse liberaliseerimiseks Põhja- ja Lõuna-Ameerikas ning Mercosuri enda laienemine ja avanemine Aasia,Lõuna-Aafrika ja Pärsia lahe koostöönõukogu turgudele on ühistes geopoliitilistes huvides, mida jagavadmõlemad mandrid;
10. juhib tähelepanu sellele, et erinevalt kogu Ladina-Ameerikas toimuvast, kus import Ameerika
Ühendriikidest on kolm korda suurem kui import EList, on Mercosuris ELi vastav osa umbes 25%, samaskui Ameerika Ühendriikide osa on 20%;
11. on seisukohal, et otsustav panus, mis tuleneks ELi −Mercosuri vabakaubanduspiirkonnast, oleks oluline
ka selleks, et tugevdada Mercosuri kui ühisturgu, tolliliitu, ülemaailmset integreerumisprotsessi ja eeskujuteisteks integratsiooniprotsessideks Ladina-Ameerikas;C 308 E/184 ET 16.12.2006 Euroopa Liidu Teataja
Neljapäev, 12. oktoober 2006
Kokkuleppele mittejõudmise hind
12. rõhutab, et vastavalt Pariisi Poliitikauuringute Instituudi Mercosuri osakonna poolt Mercosuri −ELi
ärifoorumi (MEBF) jaoks koostatud uuringutele, mis käsitlevad ELi −Mercosuri vabakaubanduspiirkonna loo-
mise mõju, läheks kokkuleppele mitte-jõudmine kaubavahetuses maksma vähemalt 3700 miljonit EUR aas-tas ning suureneks üle 5000 miljoni EUR, kui arvestada ka investeeringuid ja teenuseid;
Läbirääkimised Mercosuriga vabakaubanduspiirkonna teemalPõhimõtted, ulatus ja suhe Doha vooruga
13. kinnitab vajadust ühtse ja jaotamatu kaubanduskokkuleppe järele, milles ei piirdutaks üksnes WTO
raames võetud kohustustega ning milles arvestataks ühtegi sektorit kõrvale jätmata ja nii vähekitsendavaltkui võimalik teatavate toodete eriliselt tundlikku laadi;
14. väljendab kahetsust selle üle, et hoolimata Euroopa Parlamendi soovitustest, mille kohaselt tuleks
läbirääkimised lepingu osas Mercosuriga ühendada lahti WTO kaubandusläbirääkimiste Doha voorust, onMercosuriga peetavates läbirääkimistes tekkinud viivituste tulemusel seatud need läbirääkimised ajutiselt defacto sõltuvusse Doha vooru arengust ja lõpuleviimisest; on veendunud, et kõnealused kaks protsessi eivälista, vaid täiendavad teineteist;
15. nõuab kindlalt, et ELi ja Mercosuri vahelist vabakaubanduspiirkonda, nagu ka WTO kaubandusläbi-
rääkimiste Doha vooru lõpplahendust ei tohi seada ainusõltuvusse põllumajandusküsimustes peetavate läbi-rääkimiste lõpetamisest ning et läbirääkimisi ja edusamme on vaja igas valdkonnas paralleelselt kõrgetase-meliste plaanidega, mis hõlmavad kaubavahetust ja teenuskaubandust, investeeringuid, riigihankeid ja muidkaubandustõkkeid;
16. on seisukohal, et EL ja Mercosur kui eesõigustatud kaubanduspartnerid peaksid tegema tihedamat
koostööd mitmepoolsetel kaubandusläbirääkimistel, eriti WTOs, kus neil on sageli ühised huvid maailma-
kaubanduse edasise liberaliseerimise suhtes;
Eri- ja diferentseeritud re žiim
17. on seisukohal, et kõnealused läbirääkimised saavad edeneda üksnes siis, kui võetakse aluseks mõistli-
kud ühised kriteeriumid vastavate kontsessioonide väärtuse suhtes, ning juhib sellepärast tähelepanu, et on
vaja tõhusalt tunnustada “vähem kui täieliku vastastikkuse ”ning“eri- ja diferentseeritud re žiimi”põhimõtteid
sõltuvalt arengutasemest ja sektorite konkurentsivõimest kõnealuses kahes piirkonnas, mitte aga globaalseltvõi absoluutselt, mis jääks kaugele tegelikust olukorrast igal turul;
Põllumajandus
18. tuletab meelde komisjoni öeldut, et Mercosurile seoses põllumajandusega tehtud pakkumine on kõige
ambitsioonikam pakkumine, mis on kunagi tehtud kahepoolsetes läbirääkimistes, ning et EL on suurimMercosurist põllumajandustoodete importija, kelle arvele jäi 2005. aastal 48% koguimpordist; on sellegaseoses seisukohal, et ELil on õigus oodata samaväärselt ambitsioonikat pakkumist oma partneriteltMercosuris;
19. tuletab meelde, et 2003. aasta ühise põllumajanduspoliitika reformist tulenevalt on EL oluliselt vähen-
danud kaubandust moonutavaid siseriiklikke subsiidiume ning on Doha vooru raames palunud teistel kau-banduspartneritel võtta samasuguseid konkreetseid kohustusi;
20. juhib tähelepanu Mercosurile huvi pakkuvale asjaolule, nimelt ELi poolt Doha voorus tehtud olulisele
pakkumisele, mille kohaselt EL loobuks 2013. aastaks oma eksporditoetuse süsteemist, ja on kindlal seisu-kohal, et teistel WTO liikmetel on vaja astuda samalaadseid samme ekspordikrediidi, riiklike kaubandusette-võtete ja toiduabi valdkonnas; juhib siiski tähelepanu, et võrreldavaid edusamme on vaja ka siseabi jaturulepääsu valdkondades;16.12.2006 ET C 308 E/185 Euroopa Liidu Teataja
Neljapäev, 12. oktoober 2006
21. on veendunud, et ELi paindlikkus vastuses Mercosuri taotlusele seoses põllumajandustoodete
turulepääsuga peab sõltuma edusammudest teistes valdkondades, näiteks pääsust mittepõllumajandustoodeteja -teenuste turule, samuti muudest põllumajandusküsimustest, nagu kokkulepe veinide ja kange alkoholisuhtes, geograafiliste märgistuste nõuetekohasest kaitsest, õigustamatute kaubanduskaitsemeetmete kõrvalda-misest ning tervishoiu-, fütosanitaar- ja loomakaitsestandardite rakendamisest;
22. kutsub komisjoni valvsusele seoses Mercosuri liikmesriikide poolt ELi ja kõnealuse piirkonna biregio-
naalsetel läbirääkimistel väljendatud nõudmistega sooduspääsuks ühenduse bioetanooliturule;
23. toetab komisjoni kavatsust rakendada kaubandusläbirääkimistes etanooli tootvate maadega tasakaa-
lustatud lähenemisviisi ning säilitada tingimused biokütuste importimiseks ELi, et ühendada Euroopa töös-tuse ja ELi kaubanduspartnerite huvid, aga ka ühenduse poliitilised eesmärgid, eriti eesmärk vähendadasõltuvust välisenergiast;
Pääs mittepõllumajandustoodete turule
24. kutsub saavutama mittepõllumajandustoodete turulepääsu suhtes peetavatel läbirääkimistel kaugele-
ulatuvaid ja tasakaalustatud tulemusi, et tagada kogu kaubandussfääris uusi ja tegelikke võimalusi turulepää-suks koos asjakohase paindlikkusega, mis puudutab tariifide kõrvaldamise ajakava; see hõlmab säästva kalan-dusega seotud tegevuse säilitamise ja laiendamise tagamist, pidades silmas kalavarude ja eriti ohustatudliikide säilitamist;
25. juhib sellega seoses tähelepanu tähtsusele, mida EL omistab kalatööstusele ja selle töödeldud saadus-
tele, nagu tuunikalakonservid;
Teenused
26. rõhutab, et nii Mercosur kui ka EL, kus suurem osa sisemajanduse kogutoodangust tuleb teenuste
sektorist, saaksid suurt kasu ambitsioonikast ja igakülgsest kokkuleppest, mis hõlmaks nii sektoritega seotud
liberaliseerimiskohustusi, sealhulgas 4. re žiimis, kui ka õiguskindluse ja usaldusväärsuse valdkondi seoses
teenuste osutamisega;
27. on seisukohal, et kasvupotentsiaal vastastikustes kaubandussuhetes on suurim teenuste sektoris, kus
Mercosuri liikmed taastuvad aeglaselt, kuid kindlalt sügavast majanduskriisist, mida saab tulevikus ära hoidakahe kõnealuse kaubandusbloki jätkusuutliku majanduskoostöö abil;
28. juhib tähelepanu sellele, kui tähtis on saavutada tegelikke edusamme seni kokku lepitud ja rakendatud
liberaliseerimiskohustuste täitmisel, ning sellele, et on vaja selget ja stabiilset reguleerivat raamistikku kapi-tali, eriti finantsteenuste vabaks liikumiseks, nagu näiteks telekommunikatsiooni ning mere- ja õhutranspor-diga seotud valdkondades;
29. juhib tähelepanu turismitööstuse kindlalt kasvavale potentsiaalile Mercosuri riikide majanduses ning
toonitab kõnealuse kahe piirkonna vahelise turismi edendamise tähtsust;
Investeeringud
30. juhib tähelepanu sellele, et Euroopa investeeringud on keskendatud teenustele, mis on Mercosuri
majanduskasvu suhtes põhjapaneva tähtsusega, ja tootmissektorile pikemas perspektiivis kui allikale töö-kohtade ja jõukuse loomiseks;
31. rõhutab, kui tähtis on läbi rääkida investeeringute peatükk, millega tagatakse selge ja stabiilne regu-
leeriv raamistik välisinvesteeringute edendamiseks ja kaitseks ilma diskrimineerimiseta kodakondsuse alusel,ning võimaldada investeerimiskokkulepete rakendamiseks vajalik õiguskindlus;
32. toonitab vajadust, et investeeringutega kaasneks infrastruktuur, juhtiv jõud majanduskasvu taga;C 308 E/186 ET 16.12.2006 Euroopa Liidu Teataja
Neljapäev, 12. oktoober 2006
33. juhib tähelepanu, et ettevõtjate ees olevate tõkete vähendamiseks ning kaubanduse ja investeeringute
julgustamiseks kõnealuse kahe piirkonna vahel on oluline Mercosuri kindlustada ja tugevdada, peamiselttolliliidu lõpliku väljakujundamise ja siseturu väljaarendamise teel, ja sealhulgas seada sisse ühine välis-kaubanduspoliitika ja imporditud kaupade tegelik vaba liikumine;
34. osutab vajadusele astuda kaubandusvoogude suurendamiseks otsustavaid samme raamatupidamis- ja
auditeerimisstandardite edasisel ühtlustamisel;
35. juhib tähelepanu sellele, et võla ja laenuandmise küsimus on jätkuvalt üks peamisi takistusi Mercosuri
avaliku halduse ratsionaliseerimise ja majandusedu ees, ning see peaks olema oluline peatükk kõnealuse kahepiirkonna koostöös;
36. märgib, et rahandusnõrkus, mis tuleneb eri Lõuna-Ameerika vääringute mitmekesisusest ja nõrkusest,
eriti aga nende tugevast sõltuvusest dollarist, takistab sageli Euroopa investeeringuid; nõuab tungivalt eurolaialdasemat aktsepteerimist ja ulatuslikumat kasutamist impordi- ja ekspordimaksetes;
Riigihanked
37. rõhutab, et kuivõrd ükski Mercosuri liikmesriik ei osale WTO raames sõlmitud mitmepoolses lepin-
gus riigihangete kohta, on riigihankeid käsitlev kokkulepe väga oluline sellise keskkonna loomiseks, mis onoluliselt turvalisem, usaldusväärsem, läbipaistvam ja ettevõtjatele vähem diskrimineeriv;
Intellektuaalomand
38. nõuab kindlalt, et ELi ja Mercosuri vahelises kaubanduskokkuleppes tuleb minna kaugemale WTO
intellektuaalomandi õiguste kaubandusaspektide lepingust (TRIPS+); märgib siiski, et üheski TRIPS+ lepingusei tohi välistada tervishoiualaseid kaitsemeetmeid, mida WTO liikmed saavad kasutada TRIPS lepingu alusel,sest see kitsendaks arengumaades taskukohaste ravimite kättesaadavust;
Sanitaar- ja fütosanitaarmeetmed
39. on seisukohal, et sanitaar- ja fütosanitaarmeetmeid käsitleva peatüki lisamine kõnealusesse kokku-
leppesse aitaks ära hoida nende kasutamist varjatud kaitsemeetmetena ja parendaks seega juurdepääsu vasta-vatele turgudele;
Muud kaubandustõkked
40. juhib tähelepanu sellele, et kõnealuse kahe piirkonna standardimis- ja sertifitseerimissüsteemide
omavahelise lähendamisega saavutataks parem vastastikune juurdepääs turgudele, eriti tööstustoodetekaubanduses;
41. soovitab ulatuslikumat ja tihedamat koostööd asjaomaste standardimis-, akrediteerimis-, sertifitseeri-
mis- ja metroloogiaasutuste vahel ning ELi osutatavat tehnilist eriabi, et parandada Mercosuri võimalusi
selles valdkonnas ning nii palju kui võimalik julgustada nende tehniliste aspektide ühtlustamist Mercosurieri riikide vahel;
Vaidluste lahendamine
42. rõhutab, et leping peab sisaldama institutsionaliseeritud vaidluste lahendamise süsteemi, mis hõlmaks
volitusi siduvate otsuste tegemiseks konfliktide puhul vabakaubanduspiirkonnaga hõlmatud mis tahes vald-kondades;16.12.2006 ET C 308 E/187 Euroopa Liidu Teataja
Neljapäev, 12. oktoober 2006
Koostöö ELi ja Mercosuri vahel
43. juhib tähelepanu sellele, et EL on selgesti kõige suurem arenguabi andja Mercosurile ning ainus part-
ner, kes on sisse seadnud koostööstrateegia piirkondliku integratsiooni tugevdamiseks;
44. juhib tähelepanu sellele, et lisaks piirkondlikule koostööle saavad Mercosuri liikmesriigid kasu kahe-
poolsest koostööst ELiga ning on peamised kasusaajad Euroopa Investeerimispanga laenudest ja Ladina-Ameerikaga sõlmitud horisontaalsetest koostööprogrammidest @LIS, ALBAN, AL-INVEST, URB-AL, ALUREja ALFA;
45. juhib tähelepanu sellele, et ELi ja Mercosuri vahelise koostöö strateegia põhineb ühistel väärtustel,
milleks on demokraatia kaitsmine, õigusriigi austamine, põhiõiguste ja -vabaduste kaitse ning solidaarsuskahe piirkonna vahel; toonitab, et kõnealuse kahe piirkonna vahelise majandusliku seotuse geostrateegilinetähtsus aitab levitada neid ühiseid väärtusi kogu maailmas, julgustades mitmepoolsust kui ainsat viisi võttavastu julgeoleku, poliitilise stabiilsuse ja majanduskasvuga seotud väljakutsed, mis rahvusvahelise kogukonnaees seisavad;
46. on seisukohal, et praeguses koostöökokkuleppes on tugevdatud poliitilist dialoogi üksikasjalikumate
mehhanismidega ja rõhutatud vajadust austada inimõigusi ja head valitsemistava, kuid toonitab jätkuvatvajadust tagada, et koostööalane peatükk oleks tõhus vahend vaesuse väljajuurimisel ning kooskõlas ELiteiste arengupoliitiliste vahenditega Ladina-Ameerikas; rõhutab vajadust säilitada lõpplepingus tasakaal kau-banduse ja arengu vahel, ilma et kaubandusalased peatükid oleksid vastuolus arengut käsitlevatega;
47. rõhutab, et hea valitsemistava, inimõigused ja demokraatia on olulised osad nõukogu ja nõukogus
kokku tulnud liikmesriikide valitsuste esindajate, Euroopa Parlamendi ja komisjoni ühisavalduses Euroopa
Liidu arengupoliitika küsimuses “Euroopa konsensus ”(
1) ning on vaja edasisi jõupingutusi, et püüda lahen-
dada halbu valitsemistavasid kommerts- ja avalike teenuste valdkonnas;
48. rõhutab vajadust tagada, et leping hõlmaks standardset inimõigustealast klauslit;
49. kutsub komisjoni tagama Mercosuriga 2007 −2013 tehtava piirkondliku koostöö uue strateegia suu-
rendatud rahastamine, et anda sellele koostööle kindel alus Mercosuri institutsionaliseerimise ja süvendami-sega toimetulemiseks, tulevase ELi ja Mercosuri vahelise assotsiatsioonilepingu kiireks ja täielikuks rakenda-miseks, eriti seoses tolliliidu ja ühisturu lõpliku väljakujundamisega, ning kodanikuühiskonna laialdasemaksosaluseks eesmärgiga täiustada vastastikust arusaamist ja muuta koostöö selgemini nähtavaks;
50. juhib tähelepanu eespool nimetatud avalduses “Euroopa konsensus ”märgitule, et EL, tuginedes oma
kogemustele ja ainupädevusele kaubanduse valdkonnas, omab suhtelist eelist selleks, et anda partnerriikideletoetust küsimustes, mis käsitlevad kaubanduse riiklikesse arengukavadesse integreerimist ja piirkondlikukoostöö toetamist;
51. kutsub komisjoni kehtestama operatiivseid toetusmeetmeid ettevõtjatele, nende töötajatele ja esindaja-
tele, eriti väikestele ja keskmise suurusega ettevõtjatele mõlemas piirkonnas majandus- ja sotsiaalsuhetearendamiseks ELi ja Mercosuri vahel;
52. usub selle olulisusesse, et Mercosur peaks saama kasu koostöö- ja arenguabist, andes prioriteedi
võitlusele vaesuse ja ebavõrdsuse vastu ning samas arvestades majanduskoostöö kriitilist tähtsust arenguees-märkide saavutamisel ja rikkuste õiglasemal jaotamisel ning aidates Mercosuri riikidel välja arendada konku-rentsivõimelised majandussüsteemid ja tagada tõhus integreerumine mitmepoolsesse kaubandussüsteemi;
53. juhib tähelepanu sellele, et nii ELi ja Mercosuri vahelise assotsiatsioonilepingu koostööalane peatükk
kui ka uus arengukoostöö rahastamisvahend peavad sellega seoses julgustama ja hõlbustama koostööd Mer-cosuri riikidega ambitsioonikate meetmete kaudu, mille eesmärk on lihtsustada ja edendada kaubandust jainvesteeringuid, erasektori ning väikeste ja keskmise suurusega ettevõtjate toetamist, täiustades teaduslikke jatehnoloogilisi võimalusi ning institutsioonilist ja majanduslikku raamistikku, kaitstes keskkonda, ning meet-mete kaudu, mis on ette nähtud äriettevõtete ja valitsusväliste organisatsioonide vahel kontaktide loomiseks;
(1) ELT C 46, 24.2.2006, lk 1.C 308 E/188 ET 16.12.2006 Euroopa Liidu Teataja
Neljapäev, 12. oktoober 2006
Keskkond
54. juhib tähelepanu sellele, et Mercosuriga tehtav koostöö peab edendama põhiliste rahvusvaheliste kesk-
konnaalaste kokkulepete, eriti kliimamuutuse konventsiooni, Ky ōto protokolli ja bioloogilise mitmekesisuse
konventsiooni kohaldamist;
55. väljendab sellepärast tugevat toetust seisukohale, et koostöö- ja majandusvahendeid tuleks samuti
kasutada selleks, et tagada keskkonna hoidmine Mercosuri riikides, keskendudes eriti Amazonase metsadele;rõhutab, et säästva põllumajanduse arendamine Mercosuri riikides peaks olema ka Euroopa koostöö huvidesning julgustada tuleks õiglast kaubandust ja mahepõllumajanduslikku tootmist, näiteks pidades läbirääkimisikonkreetse ELi tariifi suhtes õiglase kaubanduse toodete ja/või mahepõllumajandustoodete jaoks;
Energeetika
56. on veendunud, et ELi ja Mercosuri vahelise assotsiatsioonilepingu koostööalases peatükis tuleks jul-
gustada tihedamat piirkondlikku koostööd energeetika sektoris, eriti arvestades Venezuela tulevast ühinemist,eesmärgiga edendada ohutut ja tõhusat energiakasutust ning suurendada taastuvate energiaallikate kasuta-
mist;
Info- ja sidetehnoloogia
57. soovitab kooskõlas komisjoni infoühiskonna ja meedia peadirektoraadi ettepanekuga, et järk-järgult
tuleks suurendada koostööd Mercosuri riikidega info- ja sidetehnoloogia valdkonnas, kus on suured võima-lused täiustada mõlema piirkonna konkurentsivõimet ja sotsiaalset ühtekuuluvust;
Muud koostöövaldkonnad
58. rõhutab tööhõive põhistandardite ja rahuldavate töökohtade olulisust Mercosuri arengus; sellepärast
märgib, et kõnealune leping peab sisaldama konkreetset agendat seoses rahuldavate töökohtadega, mis onkujundatud spetsiaalselt Mercosuri liikmesriikide jaoks, ja ELi kohustust pakkuda igakülgset abi selle agendatäitmisel;
59. rõhutab Euroopa Ametiühingute Konföderatsiooni ja peamiste Mercosuri siseste ametiühinguorgani-
satsioonide loodud ELi –Mercosuri tööfoorumi tähtsust piirkonna sotsiaal- ja tööalaste eesmärkide saavuta-
mises; rõhutab, et oleks asjakohane edendada Euroopa Majandus- ja Sotsiaalkomitee ning Mercosuri majan-dus- ja sotsiaalalase nõuandefoorumi vahelise dialoogi loomist selleks, et tugevdada institutsionaalsetkoostööd mõlema piirkonna nõuandeorganite vahel ning suurendada sotsiaalsete sidusrühmade osalust inte-gratsiooniprotsessis;
60. on seisukohal, et lisaks repressiivsele aspektile seoses narkovastase võitlusega tuleks kokkuleppes too-
nitada põllumajandustootjatele abi andmist, et aidata neil alustada uut alternatiivset tootmistegevust;
61. mõistab seoses ebaseadusliku sisserändega, et ei tuleks mitte ainult ette näha tagasivõtmiskokku-
leppeid, vaid on ka oluline arvestada rahvusvahelise kogukonna praegust mõtteviisi;
62. on seisukohal, et kui kõnealune leping on jõustunud, tuleks edendada ka kolmepoolset ja biregio-
naalset koostööd –ennekõike Kariibi mere maadega –ning Mercosuri lõuna –lõuna kokkuleppepoliitika
julgustamist;
63. tuletab meelde, et Euroopa Parlament on alates oma eespool nimetatud 15. novembri 2001. aasta
resolutsiooni vastuvõtmisest tungivalt nõudnud biregionaalse solidaarsuse fondi loomist ning seda nõudmiston korratud mitmeid kordi, viimati oma 27. aprilli 2006. aasta resolutsioonis;
64. on arvamusel, et selline fond oleks kasulik vahend biregionaalseks koostööks, mis võiks tuua kasu ka
ELi ja Mercosuri vahelisele suhtele; see oleks konkreetne tõlgendus ELi kohustusele suurendada ja pareminihallata oma väliskoostööabi ning seda võiks käsitleda kui vahendit vaesuse vastu võitlemiseks; samuti kes-kenduks see ELi koostöö põhiküsimustele nagu sotsiaalne ühtekuuluvus ja piirkondlik integratsioon;16.12.2006 ET C 308 E/189 Euroopa Liidu Teataja
Neljapäev, 12. oktoober 2006
Parlamendi funktsioon
65. nõuab tungivalt, et Mercosur viiks edukalt lõpule ettevalmistused tulevase Mercosuri Parlamendi loo-
miseks, kus oleksid esindajad eri riikide parlamentidest; asub seisukohale, et Mercosuri Parlamendi liikmetestja Euroopa Parlamendi liikmetest koosneva parlamentidevahelise delegatsiooni loomine võiks aidata kaasaEuroopa Parlamendi suuremale osalemisele nende läbirääkimiste juhtimises; juhib lisaks tähelepanu, et selviisil tugevneksid ELi ja Mercosuri vahelised kontaktid ning see ergutaks integratsiooniprotsessi kodaniku-ühiskonna vajaliku osalemisega, muu hulgas kõnealuse kahe piirkonna sotsiaalpartnerite, ettevõtjate ja sot-
siaalesindajate kaudu, mis suurendaks kõnealuse protsessi legitiimsust; lubab sellega seoses toetada Euroopa
Parlamendi ja Ladina-Ameerika integratsiooniparlamentide liikmetest koosneva Euroopa –Ladina-Ameerika
piirkonna parlamentaarse assamblee loomist;
66. rõhutab vajadust kõikide ELi institutsioonide tiheda koostöö järele, et saavutada rahuldavaid tulemusi
läbirääkimistes Mercosuriga; kutsub sellepärast nõukogu ja komisjoni pidama Euroopa Parlamendiga nõu jateavitama Euroopa Parlamenti nõuetekohaselt ja aegsasti seoses ELi strateegiaga nendel läbirääkimistel; palubkomisjonil iga vooru või olulise läbirääkimiskohtumise lõppedes edastada kooskõlas kehtivate konfident-siaalsuseeskirjadega Euroopa Parlamendile dokument, milles kirjeldatakse saavutatud tulemusi;
*
**
67. teeb presidendile ülesandeks edastada käesolev resolutsioon nõukogule, komisjonile ja Mercosuri aju-
tisele eesistujale.
P6_TA(2006)0420
Olukord töötlemiseks ette nähtud marjade ja kirsside sektoris
Euroopa Parlamendi resolutsioon olukorra kohta töötlemiseks ette nähtud marjade ja
kirsside sektoris
Euroopa Parlament,
—võttes arvesse komisjoni 28. juuni 2006. aasta aruannet nõukogule ja Euroopa Parlamendile töötle-
miseks ettenähtud marjade ja kirsside sektori olukorra kohta (KOM(2006)0345);
—võttes arvesse nõukogu määruseid (EÜ) nr 2200/96 (1), 2201/96 (2), 2202/96 (3) ja 2699/2000 (4), millel
põhineb puu- ja köögiviljaturu ühine korraldus;
—võttes arvesse oma 5. juuli 2001. aasta resolutsiooni puu- ja köögiviljaturu ühist korraldust käsitleva
komisjoni aruande kohta nõukogule (5);
—võttes arvesse komisjoni määrust (EÜ) nr 1432/2003 (6) tootjaorganisatsioonide tunnustamise kohta ja
komisjoni määrust (EÜ) nr 1433/2003 (7) kõnealuse sektori rakendusfondide ja -kavade kohta;
—võttes arvesse komisjoni määrusi (EÜ) nr 1535/2003 (8), 2111/2003 (9) ja 103/2004 (10) kõnesoleva sek-
tori eeskirjade lihtsustamise kohta;
(1) EÜT L 297, 21.11.1996, lk 1.
(2) EÜT L 297, 21.11.1996, lk 29.
(3) EÜT L 297, 21.11.1996, lk 49.
(4) EÜT L 311, 12.12.2000, lk 9.
(5) EÜT C 65 E, 14.3.2002, lk 334.
(6) ELT L 203, 12.8.2003, lk 18.
(7) ELT L 203, 12.8.2003, lk 25.
(8) ELT L 218, 30.8.2003, lk 14.
(9) ELT L 317, 2.12.2003, lk 5.
(10) ELT L 16, 23.1.2004, lk 3.C 308 E/190 ET 16.12.2006 Euroopa Liidu Teataja
Neljapäev, 12. oktoober 2006